Diari Oficial de la Generalitat Valenciana


Sumari del DOGV 6399, del 17-11-2010 (2010/12022)

RESOLUCIÓ de 29 d'octubre de 2010, de la Direcció General d'Habitatge i Projectes Urbans de la Conselleria de Medi Ambient, Aigua, Urbanisme i Habitatge, per la qual es resol modificar la renda màxima dels habitatges de la Xarxa Lloga.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6399

Data del DOGV
:   17-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12101


Data del document
:   29-10-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * lloguer moderat
    * lloguer
    * legislació
    * arrendament immobiliari

RESOLUCIÓ de 29 d'octubre de 2010, de la Direcció General d'Habitatge i Projectes Urbans de la Conselleria de Medi Ambient, Aigua, Urbanisme i Habitatge, per la qual es resol modificar la renda màxima dels habitatges de la Xarxa Lloga. [2010/12823]  
Mitjançant l'Ordre 15/2010, de 30 de juliol, de la Conselleria de Medi Ambient, Aigua, Urbanisme i Habitatge, per la qual es crea i regula la Xarxa Lloga, dependent de la Direcció General d'Habitatge i Projectes Urbans.  
En l'article 6, apartat últim d'aquesta, es determina que la renda màxima que ha de percebre el propietari de l'habitatge, excloses les despeses de comunitat, ha de ser la que s'establisca, en cada moment, mitjançant una resolució de la Direcció General d'Habitatge i Projectes Urbans i, si no n'hi ha, no pot superar la renda màxima d'habitatge de renda especial a 10 anys, tant per a l'habitatge com per al garatge i el traster.  
Pel fet que s'ha constatat que la renda màxima que s'estableix pot resultar en alguns casos excessivament baixa, atés que no es valoren determinades circumstàncies que incrementen el valor de l'habitatge, com ara la ubicació, l'antiguitat de l'edifici, la rehabilitació o reforma o el fet d'estar moblada, s'ha considerat oportú autoritzar un increment del preu màxim de les rendes que es pot aplicar als habitatges que es troben en algun d'aquests supòsits.  
Per això, i de conformitat amb la disposició addicional primera de l'ordre esmentada, que faculta la Direcció General d'Habitatge i Projectes Urbans perquè mitjançant una resolució publicada en el Diari Oficial de la Comunitat Valenciana puga modificar la limitació que s'estableix en l'article 6.2, d'aquesta ordre, resolc:  
Acordar la possibilitat d'incrementar la renda màxima determinada d'acord amb el que estableix l'article 6.2 de l'Ordre 15/2010, de 30 de juliol, de la Conselleria de Medi Ambient, Aigua, Urbanisme i Habitatge, per la qual es crea i regula la Xarxa Lloga, aplicant un percentatge del 20% com a màxim, quan es donen algunes de les circumstàncies següents:  
Habitatges amb una antiguitat inferior a 5 anys.  
Habitatges que hagen sigut rehabilitats o reformats en els últims 5 anys.  
Habitatges que es troben al centre històric de la ciutat o municipi.  
Habitatges que es lloguen moblats.  
València, 29 d'octubre de 2010.- La directora general d'Habitatge i Projectes Urbans: M. Jesús Rodríguez Ortiz.